Diari Oficial de la Generalitat Valenciana


Sumari del DOGV 7804, del 13-06-2016 (2016/4253)

RESOLUCIÓ de 6 de juny de 2016, del conseller d'Economia Sostenible, Sectors Productius, Comerç i Treball, per la qual es determina el termini de consulta i participació pública de l'estudi ambiental i territorial estratègic, l'estudi de paisatge, el pla de participació pública i la versió preliminar del Pla d'Acció Territorial Sectorial del Comerç de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7804

Data del DOGV
:   13-06-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/4253


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

RESOLUCIÓ de 6 de juny de 2016, del conseller d'Economia Sostenible, Sectors Productius, Comerç i Treball, per la qual es determina el termini de consulta i participació pública de l'estudi ambiental i territorial estratègic, l'estudi de paisatge, el pla de participació pública i la versió preliminar del Pla d'Acció Territorial Sectorial del Comerç de la Comunitat Valenciana. [2016/4253]  
Per Resolució de 27 de maig, del conseller d'Economia Sostenible, Sectors Productius, Comerç i Treball, se sotmet a consulta i participació pública l'estudi ambiental i territorial estratègic, l'estudi de paisatge, el pla de participació pública i la versió preliminar del Pla d'Acció Territorial Sectorial del Comerç de la Comunitat Valenciana (d'ara en avant PATSECOVA), i s'establix el local d'aquesta conselleria on estarà dipositada la documentació del pla per a la seua consulta pública, el lloc on enviar els suggeriments o les observacions que es decidisca remetre per a la seua consideració, així com la possibilitat de fer servir les eines de participació que hi ha a la pàgina web www.patsecova.es  
  
La Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (d'ara en avant LOTUP), determina en el seu article 53.3 que el període de participació pública i consultes dels planes i programes subjectes a avaluació ambiental i territorial estratègica com el PATSECOVA serà l'adequat per a difondre la documentació i facilitar el seu examen, informe o al·legació, fixant-se un termini mínim de participació pública i consultes de quaranta cinc dies hàbils.  
Atès el volum de la documentació que se sotmet a consulta i participació pública, la complexitat tècnica d'alguns dels seus documents, i la decidida voluntat de facilitar al màxim la participació de tots els agents implicats en la definició de la planificació i ordenació territorial del comerç de la Comunitat Valenciana a través del PATSECOVA, i de conformitat amb les atribucions establides en el Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i també amb els preceptes de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i altres disposicions d'aplicació general i pertinent, resolc:  
  
  
Primer  
Establir en quatre mesos el termini de consulta i participació pública de l'estudi ambiental i territorial estratègic, l'estudi de paisatge, el pla de participació pública i la versió preliminar del Pla d'Acció Territorial Sectorial del Comerç de la Comunitat Valenciana.  
  
Segon  
El referit termini començarà l'endemà de la publicació al Diari Oficial de la Comunitat Valenciana de la Resolució de 27 de maig, del conseller d'Economia Sostenible, Sectors Productius, Comerç i Treball per la qual se sotmet a consulta i participació pública l'estudi ambiental i territorial estratègic, l'estudi de paisatge, el pla de participació pública i la versió preliminar del Pla d'Acció Territorial Sectorial del Comerç de la Comunitat Valenciana.  
  
Tercer  
Ordenar la publicació d'aquesta resolució en el Diari Oficial de la Comunitat Valenciana i en almenys un diari no oficial d'àmplia difusió.  
  
  
València, 6 de juny de 2016.- El conseller d'Economia Sostenible, Sectors Productius, Comerç i Treball: Rafael Climent González.